เรื่องร้องเรียน (คลอง,คนจรจัด,สัตว์จรจัด,เสนอแนะ,ความสะอาด,ร้องเรียน,สอบถาม) วันที่ 2023-04-26 02:38:30 — แขวงบางบอนใต้ เขตบางบอน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016997

ขอให้แก้ไขปัญหาและตรวจสอบกรณีได้รับความเดือดร้อนจากกลิ่นเหม็นรบกวนจากมูลสัตว์ บริเวณบ้านเลขที่ 162 ซอยกำนันแม้น 13 แยก 2 แขวงคลองบางพราน เขตบางบอน กรุงเทพมหานคร จุดสังเกตเป็นตึกห้องแถวที่รกร้างจำนวน 2 ห้อง ซึ่งบ้านเลขที่ 162 ทาสีส้ม รกร้างมา ระยะเวลาประมาณ 5- 6 ปีแล้ว เนื่องจากผู้ร้องแจ้งว่า บ้านดังกล่าวเป็นบ้านที่รอการขายหรือการที่ไม่มีคนอาศัย แต่จะมีบุคคลเพศหญิงสูงวัย (ไม่ทราบชื่อ-นามสกุลและรูปพรรณสัณฐาน) ซึ่งเป็นบุคคลภายนอก ได้เข้ามาทำการให้อาหารสัตว์วันเว้นวันและวางอาหารไว้ในปริมาณที่มีจำนวนมากในบริเวณบ้านดังกล่าว ในช่วงเวลาประมาณ 08.00-11.00 น. ทำให้สัตว์ในพื้นที่และสัตว์ต่างถิ่นจากแหล่งอื่น มากินอาหารบริเวณดังกล่าวรวมถึงการถ่ายมูลหรือของเสียไว้ ซึ่งการกระทำดังกล่าวส่งผลกระทบต่อผู้ร้องและประชาชนในบริเวณพื้นที่ใกล้เคียงเกี่ยวกับปัญหาเรื่องของกลิ่นเหม็นจากมูลสัตว์ กองขยะและสิ่งสกปรกจำนวนมากบริเวณบ้านดังกล่าว เบื้องต้นได้มีการแจ้งเรื่องกับเจ้าหน้าที่ท้องถิ่นของกรุงเทพมหานคร โดยเจ้าหน้าที่แจ้งกับผู้ร้องว่า "ถ้าเป็นการกระทำของเจ้าของบ้านเลขที่ดังกล่าวสามารถไกล่เกลี่ยปัญหานี้ได้ แต่ในกรณีนี้เป็นบุคคลภายนอกที่เข้ามาใช้ประโยชน์บริเวณบ้านฯ จึงไม่สามารถเอาผิดบุคคลใดได้" ผู้ร้องเกรงว่าจะเป็นปัญหาที่เรื้อรังที่ไม่มีเจ้าหน้าที่เข้ามาแก้ไข ประกอบกับผู้ร้องคาดว่า บุคคลเพศหญิงดังกล่าวน่าจะได้รับเงินช่วยเหลือสัตว์ มาจากเจ้าหน้าที่อาสาสมัครของมูลนิธิรักสัตว์ (ไม่ทราบรายละเอียด)ประสบปัญหามาเป็นระยะเวลาประมาณ 3-4 ปี เบื้องต้นกรุงเทพมหานคร โดยสำนักงานเขตบางบอน กรณีเหตุร้องเรียนนี้เจ้าหน้าที่ฝ่ายสิ่งแวดล้อมและสุขาภิบาล ได้เข้าตรวจสอบสถานที่เมื่อวันที่10 กพ.2566 เวลา14.00 น. พบหน้าอาคารเลขที่ 80/164 ซอยกำนันแม้น13 แยก 2 แขวงคลองบางพราน เขตบางบอน ภายในบ้านไม่มีคนอยู่(ติดประกาศขาย) บริเวณหน้าบ้านมีอาหารสัตว์มากองไว้หน้าบ้าน และมีมูลของสัตว์ถ่ายทิ้งไว้จำนวนมาก มีกลิ่นเหม็นจริงตามที่ผู้ร้องแจ้งจึงได้สอบถามชาวบ้านบริเวณใกล้เคียงแจ้งว่าจะมีบุคคลจากที่อื่นนำอาหารมาให้และจะมาทำความสะอาด กวาดเก็บมูลสัตว์ช่วงเช้าของทุกวัน ในเบื้องต้นเจ้าหน้าที่ได้ออกแบบตรวจแนะนำของเจ้าพนักงานตามพ.ร.บ.การสาธารณสุข พ.ศ.2535 ติดไว้หน้าอาคารห้ามนำอาหารมาให้สัตว์บริเวณนี้แล้ว หากฝ่าฝืนจะดำเนินการตามขั้นตอนของกฎหมายต่อไป ซึ่งล่าสุดประมาณ 1 สัปดาห์ที่ผ่านมา (ไม่สามารถระบุวันเวลาได้ชัดเจน) ผู้ร้องแจ้งว่ายังมีการนำเศษอาหารมาวางเศษอาหารไว้ให้ สุนัข แมว บริเวณหน้าบ้านเลขที่ 162 ซึ่งเมื่อทานไม่หมดก็เหลือทิ้งไว้ ไม่มีใครเก็บ ทำให้ได้รับความเดือดร้อนเป็นอย่างมาก ซึ่งบ้านดังกล่าวเป็นบ้านร้าง ไม่มีคนอาศัยจึงประสงค์ให้หน่วยงานที่เกี่ยวข้องดำเนินการแก้ไขปัญหาและตรวจสอบ กรณีได้รับความเดือดร้อนกลิ่นเหม็นรบกวนจากมูลสัตว์ ให้กับผู้ร้องและประชาชนในพื้นที่ใกล้เคียง เพื่อบรรเทาความเดือดร้อน  เบื้องต้นแจ้งรายงานผลการพิจารณาจาก กรุงเทพมหานคร โดยสำนักงานเขตบางบอน เมื่อวันที่ 11 เมษายน 2566 เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบ บริเวณหน้าบ้านเลขที่ 80/163 ซอยกำนันแม้น 13 แยก 2 แขวงคลองบางพราน เขตบางบอน กทม. ขณะตรวจสอบพบ จานใส่อาหารแมว เมื่อสอบถามประชาชนภายในซอยดังกล่าว มีผู้หญิงสูงอายุชอบตระเวนให้อาหารแมวตามสถานที่ต่างๆ ในเบื้องต้นเจ้าพนักงานได้ออกแบบตรวจคำแนะนำของเจ้าพนักงาน (แบบ นส.1) ตาม พรบ.การสาธารณสุข พ.ศ. 2535 ห้ามติดประกาศห้ามให้อาหารสุนัขและแมว พร้อมติดประกาศสำนักงานเขตบางบอน เรื่อง ขอความร่วมมือในการควบคุมการเลี้ยงหรือปล่อยสัตว์เลี้ยงมิให้ก่อเหตุรำคาญ หากไม่ปฏิบัติตามดำเนินคดีตามกฏหมายต่อไป  แต่ผู้ร้องขอแจ้งข้อมูลเพิ่มเติมว่า เดิมที ก็มีกลิ่นอาหารและมูลสัตว์บ้างอยู่แล้ว แต่ตั้งแต่วันที่ 18 เมษายน  2566 เป็นต้นมาปรากฎว่าส่งกลิ่นหนักกว่าเดิม โดยในครั้งนี้มีกลิ่นปัสสาวะอุจจาระคนร่วมด้วย ซึ่งผู้ร้องแจ้งว่าเคยพบเห็น 1 ครั้งว่ามีคนไร้บ้านมาปัสสาวะตามบ้านร้างตั้งแต่บ้านเลขที่ 80/162-165  และจนถึงปัจจุบันก็ยังได้รับความเดือดร้อน  ประกอบกับผู้ร้องตั้งข้อสันนิษฐานว่ากลิ่นเหม็นดังกล่าว เกิดที่ต้นลมเสมือนมีคนมาคอยกลั่นแกล้ง รบกวน อยู่เป็นประจำ โดยไม่สามารถหาคนกระทำผิดได้เสียที  โดยผู้ร้องเห็นว่าสาเหตุนั้นเกิดมาจากการที่มีคนทิ้งบ้านให้เป็นบ้านรกร้างไม่มีผู้คนอยู่อาศัย  จึงเป็นช่องโหว่ให้เกิดเหตุการณ์เช่นนี้ได้ จึงประสงค์ให้ทางหน่วยงานลงพื้นที่ดำเนินการอีกครั้ง และประสงค์ให้ทางเจ้าหน้าที่ที่เกี่ยวข้อง เข้ามาทำความสะอาด รวมถึงแก้ไขปัญหาอย่างเด็ดขาดโดยเร็วที่สุด
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata